**Formula 2 Britannian Grand Prix 2017** oli Formula 2 -kauden 2017 kuudes osakilpailu, joka ajettiin 15.–16. heinäkuuta Silverstonen moottoriradalla Englannissa.

Callum Ilott teki debyytin Trident -tallissa.

Aika-ajo
--------

Paalupaikalle ajoi kuudennen kerran peräkkäin Charles Leclerc. Alexander Albon sai kolmen lähtöruudun rangaistuksen esteltyään Nabil Jeffriä.

1. Kilpailu (Lauantain kilpailu, 28 kierrosta)
----------------------------------------------

Nyck de Vriesin sammutettua auto lähtöruudukkoon, jouduttiin ajamaan yksi ylimääräinen lämmittelykierros. De Vriesin lisäksi ruutuun jäivät Alexander Albon, sekä debyyttikilpailunsa tekevä Callum Ilott. De Vries joutui keskeyttämään kilpailun varikkosuoralle.

Leclerc piti pintansa startissa. Toisesta ruudusta lähtenyt Oliver Rowland joutui antautumaan Norman Natolle. Nobuharu Matsushita sai loistavan lähdön ja nousi ruudusta 8, viidenneksi. Kierroksella 7 Leclercin auto savutti, mutta hänen vauhtinsa ei hidastunut ja monacolainen jatkoi matkaansa normaaliin tapaan ja ajoi voittoon. Nato oli toinen ja Rowland kolmas.

2. Kilpailu (Sunnuntain kilpailu, 21 kierrosta)
-----------------------------------------------

Paalulta lähtenyt Nicholas Latifi piti kärkipaikkansa. Kolmannesta ruudusta lähtenyt Luca Ghiotto ohitti startissa Jordan Kingin. Kuudennesta ruudusta lähtenyt Rowland nousi neljänneksi ja haastoi Kingiä kolmannesta sijasta, jolloin autot osuivat yhteen ja King ajautui leveäksi. Hänen autonsa kärsi vaurion ja King joutui keskeyttämään. Ensimmäisellä kierroksella Artjom Markelov yritti ohittaa Rowlandia, jolloin Rowland peitti ajolinjaansa, ja Markelov ajautui puoliksi radalta pois. Rowland sai 5 sekunnin aikarangaistuksen.

Kierroksella 12 Charles Leclerc ohitti Sergio Canamasasin ja nousi sijalle viisi. Kierroksella 18 Ralph Boschung ajoi seinään yrittäessään ohitusta Alexander Albonista henkarisuoran päässä, mutta ajoi nurmelle ja pyörähti seinään. Turva-auto tuli radalle. Turva-auto poistui kierrosta ennen ruutulippua radalta. Oliver Rowland ajoi kolmantena, ja jätti uusintalähdössä liian suuren välin edessä oleviin Latifiin ja Ghiottoon ja sai kilpailun jälkeen 20 sekunnin aikarangaistuksen pudoten pisteiltä. Canamasas onnistui ohittamaan Leclercin viimeisellä kierroksella.

Nicholas Latifi ajoi ensimmäiseen F2-kilpailun voittoonsa. Ghiotto oli toinen ja Markelov kolmas. Hän ohitti viimeisellä kierroksella Rowlandin, mutta olisi joka tapauksessa noussut palkintopallille.

Sijoitukset GP-viikonlopun jälkeen
----------------------------------

| Sija | Kuljettaja | Talli | Pisteet |
| --- | --- | --- | --- |
| **1.** | Monaco **Charles Leclerc** | **Prema Powerteam** | **188** |
| **2.** | Venäjä Artjom Markelov | Russian Time | 121 |
| **3.** | Iso-Britannia Oliver Rowland | DAMS | 117 |
| **4.** | Kanada Nicholas Latifi | DAMS | 91 |
| **5.** | Italia Luca Ghiotto | Russian Time | 86 |
| **6.** | Ranska Norman Nato | Arden International | 67 |
| **7.** | Japani Nobuharu Matsushita | ART Grand Prix | 66 |
| **8.** | Thaimaa Alexander Albon | ART Grand Prix | 59 |
| **9.** | Iso-Britannia Jordan King | MP Motorsport | 49 |
| **10.** | Alankomaat Nyck de Vries | Rapax Team | 47 |
| **11.** | Ruotsi Gustav Malja | Racing Engineering | 28 |
| **12.** | Italia Antonio Fuoco | Prema Powerteam | 23 |
| **13.** | Espanja Sergio Canamasas | Trident Racing / Rapax Team | 21 |
| **14.** | Venezuela Johnny Cecotto, Jr. | Rapax Team | 16 |
| **15.** | Sveitsi Ralph Boschung | Campos Racing | 11 |
| **16.** | Venäjä Sergei Sirotkin | ART Grand Prix | 9 |
| **17.** | Indonesia Sean Gelael | Arden International | 3 |
| **18.** | Brasilia Sérgio Sette Câmara | MP Motorsport | 0 |
| **19.** | Romania Robert Vișoiu | Campos Racing | 0 |
| **20.** | Sveitsi Louis Delétraz | Racing Engineering | 0 |
| **21.** | Malesia Nabil Jeffri | Trident Racing | 0 |
| **22.** | Espanja Roberto Merhi | Campos Racing | 0 |
| **23.** | Iso-Britannia Callum Ilott | Trident Racing | 0 |
| **24.** | Monaco Stefano Coletti | Campos Racing | 0 |
| **25.** | Italia Raffaele Marciello | Trident Racing | 0 |

Katso myös
----------

* Britannian Grand Prix 2017
* GP3 Britannian Grand Prix 2017

Osakilpailut Formula 2 -kaudella 2017

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Bahrain |  Espanja |  Monaco |  Azerbaidžan |  Itävalta |  Britannia |  Unkari |  Belgia |  Italia |  Jerez |  Abu Dhabi |

Yhdistynyt kuningaskuntaFormula 2 -luokan Britannian Grand Prix’t

|  |  |
| --- | --- |
| 2010-luku | 2017 • 2018 • 2019 |
| Radat | Silverstone Circuit (2017–) |